OpenLLM-France/wikimedia huggingface dataset:
# RSV Weil

El Roll und Schlittschuhverein Weil am Rhein és un club esportiu de Weil am Rhein (Alemanya) dedicat a la pràctica de l'hoquei sobre patins i el patinatge artístic sobre rodes, fundat el 21 de novembre de 1952.

## Palmarès

Secció d'hoquei sobre patins masculina
* 4 Lligues alemanyes (1993, 1995, 2000, 2004)
* 3 Copes alemanyes (1995, 1998, 2000)

## Enllaços externs

* (alemany) Lloc web oficial del club Arxivat 2009-11-28 a Wayback Machine.
* (alemany) Secció d'hoquei sobre patins
# El fill de Godzilla

El fill de Godzilla (títol original en japonès: Kaiju shima no kessen: Gojira no musuko; en anglès:Son of Godzilla) és una pel·lícula japonesa del director de cinema Jun Fukuda estrenada el 1967. Ha estat doblada al català.

## Argument

Uns científics porten experiències climàtiques a l'illa de Solgell, cosa que té com a efecte posar en marxa una tempesta i transformar les capes locals en monstres gegants: els kamacuras. Mentre aquests descobreixen un ou gegant i es preparen a matar el bebè, Godzilla arriba i li salva la vida abans d'intentar la seva educació.

## Repartiment

* Akira Kubo: Goro Maki
* Tadao Takashima: Dr. Tsunezo Kusumi
* Akihiko Hirata: Dr. Hujisaki
* Bibari "Beverly" Maeda: Saeko (Reiko) Matsumiya
* Yoshio Tsuchiya: Hurukawa
* Kenji Sahara: Morio
* Ken'ichiro Maruyama: Ozawa
* Seishiro Kuno Tashiro
* Yasuhiko Saijo: Suzuki
* Susumu Kurobe: capità d'avió

## Referències

* ↑ esadir.cat. El fill de Godzilla. esadir.cat.
* ↑ «Son of Godzilla». The New York Times.
# Kistendei

Kistendei (en rus: Кистендей) és un poble de l'óblast de Saràtov, a Rússia, segons el cens del 2010 tenia 925 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Antoni de Moragas i Spa

Antoni de Moragas i Spa (Barcelona, 1941) és un arquitecte i dissenyador català. Com a fill d'Antoni de Moragas i Gallissà ha estat sempre molt vinculat a les entitats promotores del disseny, i així, va ser president de l'ARQ-INFAD entre el 1992 i el 1996.

## Biografia

Doctorat en Arquitectura per l'Escola Tècnica Superior d'Arquitectura de Barcelona (1972), els seus primers treballs els va realitzar als estudis de Ricardo Bofill, MBM Arquitectes i Vittorio Gregotti.
A més d'exercir com a arquitecte, treballà també en el disseny d'interiors i el disseny i mobiliari. Compaginà aquesta feina amb la docència i ha impartit classes a l'Escola Tècnica Superior d'Arquitectura de Barcelona, l'Escola Eina i l'Escola d'Arquitectura La Sapienza de Roma.
La seva obra ha estat guardonada amb diversos premis, i s'hi pot destacar la remodelació del Convent de Sant Agustí Vell o la Piscina Municipal de Montjuïc de Barcelona. Entre els seus dissenys destaca el llum de sostre Vaghe Stelle.

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 16 abril 2012].
# Joan Isern i Solé

Joan Isern i Solé (Barcelona, 27 de maig de 1851 - Barcelona, 8 d'abril de 1890) va ser un actor de teatre català de l'últim terç del segle xix.
Va néixer al número 6 del carrer Sant Pau de Barcelona, fill del metge Josep Isern i Bosch i de la seva esposa, Carme Solé (o Soler). L'any 1887 va ser l'autor de l'arranjament per a l'escena catalana d'una joguina en un acte, amb el títol: Qui serà l'avi? estrenada al teatre Romea, la nit del 28 de febrer.
Va morir de tuberculosi el 8 d'abril de 1890.

## Trajectòria professional

* 1873, 16 de juliol. Rialles i ploralles de Francesc Ubach i Vinyeta. Estrenada al teatre Novetats de Barcelona (en el paper d'Albert.)
* 1879, 8 de maig. En el paper de Sigeric a l'obra Gal·la Placídia d'Àngel Guimerà. Estrenada al teatre Novetats de Barcelona.
* 1880, 9 de novembre. En el paper de Don Enric a l'obra El dir de la gent de Frederic Soler. Estrenada al teatre Romea de Barcelona.
* 1882, 7 de novembre. En el paper de Lluís a l'obra El timbal del Bruc de Frederic Soler. Estrenada al teatre Romea de Barcelona.
* 1884, 16 d'octubre. En el paper de Plàcid Nadal a l'obra El trinc de l'or de Frederic Soler. Estrenada al teatre Romea de Barcelona.
* 1885, 29 de gener. En el paper de Narcís, 30 anys a l'obra Sota terra de Frederic Soler. Estrenada al teatre Romea de Barcelona.
* 1886, 15 d'abril. En el paper d'Albert a l'obra El pubill de Frederic Soler. Estrenada al teatre Romea de Barcelona.
* 1886, 2 de maig. En el paper d'El rei a l'obra El rústic "Bertoldo" de Frederic Soler. Estrenada al teatre Romea de Barcelona.
* 1886, 21 de maig. En el paper de Lluís, 26 anys a l'obra El lliri d'aigua. Estrenada al teatre Romea de Barcelona.
* 1886, 7 d'octubre. En el paper de Celestí a l'obra L'hereuet de Frederic Soler. Estrenada al teatre Romea de Barcelona.
* 1886, 21 d'octubre. En el paper de Carreres a l'obres Un pis a l'Eixample de Josep Feliu i Codina. Estrenada al teatre Romea de Barcelona.
* 1887, 25 de gener. En el paper de Berenguer d'Abella a l'obra Batalla de reines de Frederic Soler. Estrenada al teatre Romea de Barcelona.
* 1887, 29 de novembre. La pena de mort, original de Josep Martí Folguera i Frederic Soler. Estrenada al teatre Romea de Barcelona. (en el paper d'El fiscal).
* 1888, 7 de febrer. En el paper de Ferran a l'obra Mar i cel d'Àngel Guimerà. Estrenada al teatre Romea de Barcelona.

## Referències

* ↑ Nota de premsa del seu traspàs a La Vanguardia (9 d'abril de 1890).
* 1 2 Registre de Defuncions de l'Ajuntament de Barcelona, any 1890, número de registre 3232.
* ↑ Registre de Naixements de l'Ajuntament de Barcelona, any 1851, llibre 2n, número de registre 1852.
# Rebekah Jones

Rebekah Danielle Jones (Florida, 25 de juliol de 1989) és una científica, geògrafa, analista de dades i alertadora estatunidenca. Especialitzada en ciències de dades de sistemes d'informació geogràfica (SIG) per rastrejar huracans, epidemiologia i climatologia, es va convertir, al setembre de 2018, en analista de SIG al Departament de Salut de Florida, a Tallahassee. D'ençà del novembre de 2019 fins al maig de 2020, Jones va dirigir la secció de ciències de la informació geogràfica del Departament de Salut de l'estat de Florida, on va ajudar a la creació d’una presentació geoespacial per a l’huracà Michael. També va participar en el seguiment de la pandèmia COVID-19 a Florida.

## Referències

* ↑ Gancarski, A.G. «'Can't trust the information': Nikki Fried questions Florida's COVID-19 data», 23-05-2020. «Fried [...] decried Jones' dismissal, whose whistleblower claims that the state was massaging data have been countered by an administration contention that she was fired with cause for insubordination.»
# Iraan

Iraan és una població dels Estats Units a l'estat de Texas. Segons el cens del 2000 tenia 1.238 habitants.

## Demografia

Segons el cens del 2000, Iraan tenia 1.238 habitants, 427 habitatges, i 335 famílies. La densitat de població era de 869,1 habitants/km².
Dels 427 habitatges en un 45,7% hi vivien nens de menys de 18 anys, en un 70,3% hi vivien parelles casades, en un 4,2% dones solteres, i en un 21,5% no eren unitats familiars. En el 20,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,37.
Per edats la població es repartia de la següent manera: un 32,5% tenia menys de 18 anys, un 6,9% entre 18 i 24, un 30,3% entre 25 i 44, un 20,4% de 45 a 60 i un 9,9% 65 anys o més.
L'edat mediana era de 33 anys. Per cada 100 dones de 18 o més anys hi havia 101 homes.
La renda mediana per habitatge era de 44.583 $ i la renda mediana per família de 48.207 $. Els homes tenien una renda mediana de 40.345 $ mentre que les dones 22.396 $. La renda per capita de la població era de 15.589 $. Aproximadament el 5% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iraan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Iraan». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Enzo Bianchi

Enzo Bianchi (Castel Boglione, 3 de març de 1943) és un religiós italià fundador a Itàlia de la Comunitat de Bose, a Magnano (Biella), de la qual fou prior des de la fundació fins al gener de 2017.

## Referències

* ↑ Quaranta, Bruno: Bibbia e agnolotti il segreto di Enzo Bianchi La Stampa, 1 de maig de 2013
# Novés

Novés és un municipi de la província de Toledo, a la comunitat autònoma de Castella la Manxa. Limita amb Maqueda i Portillo de Toledo al nord, Fuensalida i Huecas a l'est, Barcience i Torrijos al sud, i Santo Domingo-Caudilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.548 | 1.560 | 1.544 | 1.545 | 1.562 | 1.566 | 1.657 | 1.718 | 1.760 | 1.911 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Francisco Yepes Ballestero | UCD | 19/04/1979 |
| 1983 - 1987 | José Luis Sánchez Lorenzo | PSOE | 28/05/1983 |
| 1987 - 1991 | Francisco Yepes Ballestero | PP | 30/06/1987 |
| 1991 - 1995 | Francisco Yepes Ballestero | PP | 15/06/1991 |
| 1995 - 1999 | Jesús Esteban Rodríguez | PSOE | 17/06/1995 |
| 1999 - 2003 | Jesús Esteban Rodríguez | PSOE | 03/07/1999 |
| 2003 - 2007 | Jesús Esteban Rodríguez | PSOE | 14/06/2003 |
| 2007 - 2011 | Jesús Esteban Rodríguez | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Personatges il·lustres

* Juan de Padilla
* Juan Bravo

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Kissil-Sir

Kissil-Sir (en rus: Кысыл-Сыр) és un poble de la república de Sakhà, a Rússia, que el 2018 tenia 1.603 habitants, pertany al districte de Namtsi.

## Referències

* ↑ «Село Воин - карта, подробное описание - СахаГИС». Arxivat de l'original el 2019-11-07. [Consulta: 7 ноября 2019].
# Jeroni Nadal

«Jeroni Nadal» té aquests significats:
* Jeroni Nadal i Morey (1507 – 1580), sacerdot jesuïta mallorquí, col·laborador de Sant Ignasi de Loiola.
* Jeróni Nadal Reus (Binissalem, Mallorca, segle XX), un cirurgià oftalmòleg català.
# Mariana Rondón

Mariana Rondón (Barquisimeto, 8 de maig de 1966) és una directora de cinema, guionista, productora i artista plàstica veneçolana.

## Biografia

Va estudiar cinema a l'Escola Internacional de Cinema i Televisió de San Antonio de los Baños, a Cuba, i després animació a França.
El 1990 crearia, juntament amb altres cineastes llatinoamericans, l'Empresa Multinacional Andina “Sudaca Films”. Entre les seves obres destaquen Calle 22, curtmetratge amb el qual seria premiada al Festival de Biarritz el 1994 o A la media noche y media (1999).
En 2007 dirigiria i produiria Postales de Leningrado, film de caràcter autobiogràfic (els seus pares havien estat guerrillers de les FALN) amb el qual guanyaria el gran premi Abraçada al Festival de Cinema i Cultura d'Amèrica Llatina de Biarritz.
En 2013 presenta la pel·lícula Pelo malo al Festival Internacional de Cinema de Sant Sebastià; resultant guanyadora del premi Conquilla d'Or a la millor pel·lícula de la LXI edició del Festival. En 2015, va obtenir 3 nominacions en els Premis Platí 2015, realitzat a la ciutat de Marbella, Espanya, inclòs el de Millor Pel·lícula Iberoamericana, Millor Director i Millor Guió.
En l'actualitat, resideix a Caracas.

## Premis i nominacions
### Festival Internacional de Cinema de Sant Sebastià

| Any | Categoria | Pel·lícula | Resultat |
| 2013 | Conquilla d'Or a la millor pel·lícula | Pelo malo | Guanyadora |
| 2013 | Premi SIGNIS-Menció especial | Pelo malo | Guanyadora |
| 2013 | Premi Sebastiane-Menció especial | Pelo malo | Guanyadora |

## Referències

* ↑ «Mariana Rondón, un imaginario polifacético». Arxivat de l'original el 2023-05-30. [Consulta: 1r maig 2021].
* ↑ «Pelo Malo ganó la Concha de Oro en el Festival de San Sebastian». Arxivat de l'original el 2015-02-12. [Consulta: 1r maig 2021].
* ↑ Palmarés de la 61 edición del Festival de San Sebastián, 2014
# Refugi de Pinet

El refugi de Pinet és un refugi de muntanya del departament de l'Arieja (França) a 2.240 m d'altitud i situat al costat de l'Estany de Pinet sota del Pic de Montcalm.

## Ruta d'accés

Des de l'Artiga cal continuar per la pista fins a un aparcament que queda al final. El camí està ben senyalitzat amb fites i marques grogues. Se tarden unes tres hores llargues per pujar al refugi des del cotxe i superar els 1.000 metres de desnivell. La pujada al refugi és bastant costeruda amb un pendent molt regular i accentuat. La zona de bosc acaba als 1.650 metres just en arribar a la cabana de Bazurs.

## Enllaços externs

* Web oficial del Refugi de Pinet Arxivat 2007-08-14 a Wayback Machine.
* Web alternativa del Refugi de Pinet
# Jack Brooks: Monster Slayer

Jack Brooks: Monster Slayer és una pel·lícula de monstres canadenca produïda per Brookstreet Pictures estrenada l'any 2007. La pel·lícula va ser dirigida Jon Knautz i les estrelles Trevor Matthews, Robert Englund i Rachel Skarsten.

## Argument

La pel·lícula tracta d'un lampista anomenat Jack (Trevor Matthews) la família del qual és sacrificada per una bèstia demoníaca. Mentre que arregla els tubs pel Dr. Crowley (Robert Englund), el professor desperta una font de mal i finalment el transforma en un monstre. Amb la propagació del mal fora de control, Jack aprofita la seva ira per enfrontar als monstres i venjar la seva família.

## Repartiment

* Robert Englund: Professor Gordon Crowley
* Trevor Matthews: Jack Brooks i Troll del Bosc
* Rachel Skarsten: Eve
* David Fox : VellHoward
* Daniel Kash: Conseller Silverstein
* James A. Woods: John
* Stefanie Drummond: Janice
* Dean Hawes: Emmet
* Ashley Bryant: Kristy
* Chad Harber: Pat
* Patrick Henry: Trevor
* Meghanne Kessels: Suzy
* Meg Charette: Erica
* Kristyn Butcher: Celia
* Andrew Butcher: Raymond
* Simon Rainville: Slim
* Matthew Stefiuk: Omar
* Ariel Waller: Cindy Brooks
* John Ross: Charles Brooks
* Victoria Fodor: Gene Brooks
* Derrick Damon Reeve: Cyclops

## Referències

* ↑ «Jack Brooks: Monster Slayer». The New York Times.
# Emma Steinbach

Emma Steinbach (1854 - Zúric, 1937) fou una mezzosoprano suïssa. Va actuar diverses temporades al Gran Teatre del Liceu de Barcelona.

## Referències

* ↑ «Dades» (en anglès). Musicsack. [Consulta: 5 febrer 2019].
# Noma

«Noma» té aquests significats:
* Noma (Florida), població dels Estats Units a l'estat de Florida
* Noma (malaltia), malaltia infecciosa que produeix una destrucció dels teixits de la cara
* Noma (restaurant), restaurant danès situat a Nordatlantes Brygge, un antic celler a Copenhaguen
* Seiji Noma, editor i escriptor japonès
* Premi Noma de Literatura, establert el 1941, en homenatge a Seiji Noma
Viccionari
# Kista

Kista és una ciutat als afores d'Estocolm, de 10.000 habitants, que s'ha convertit en un important centre tecnològic de Suècia i d'Europa en general. A Kista s'ha concentrat l'activitat acadèmica de les universitats amb el treball d'instituts d'investigació i d'unes 350 empreses entorn del desenvolupament de tecnologia, especialment de comunicacions sense fil. Un total de 65.000 persones treballen a Kista i altres 4.000 hi estudien. Entre les empreses destaca la sueca Ericsson, un gegant de les comunicacions, entre d'altres com Nokia, HP, Microsoft, Intel i Oracle.y

## Referències

* ↑ Kim, Junmo. Globalization and Industrial Development, 10 juliol 2005, p. 73. ISBN 978-1-4697-2393-8.
# Jesús María Posada Moreno

Jesús María Posada Moreno (Sòria, 4 d'abril de 1945) és un polític espanyol, va ser president del Congrés dels Diputats d'Espanya entre 2011 i 2016, president de la Junta de Castella i Lleó (1989-1991) i ministre d'Agricultura, Pesca i Ramaderia (1999-2000) i d'Administracions Públiques (2000-2002) d'Espanya.

## Biografia

Va néixer el 4 d'abril de 1945 a la ciutat de Sòria. Va estudiar Enginyeria de Camins, Canals i Ports a la Universitat Politècnica de Madrid així com Ciències econòmiques a la Universitat Complutense de Madrid. Posteriorment va ingressar com a funcionari de carrera en el Cos Superior d'Administradors Civils de l'Estat.

### Activitat política

El primer càrrec de responsabilitat política destacada l'exercí com a governador civil de la província de Huelva entre 1979 i 1981 en l'etapa del govern d'Adolfo Suárez (UCD). També va ser director general de Transports Terrestres (1981-1982). A principis de la dècada del 1980 s'afilià a Aliança Popular, esdevenint procurador (diputat) a les Corts de Castella i Lleó l'any 1983.
L'any 1987, sota la presidència de José María Aznar, fou nomenat conseller de Foment de la Junta de Castella i Lleó, esdevenint l'any 1989 president de la Junta fins al 1991, arran de la dimissió d'Aznar per tal de liderar el Partit Popular.
De 1991 a 1993 fou senador, en representació de Castella i Lleó, al Senat. A les eleccions generals de 1993 va ser escollit diputat del Congrés dels Diputats per la província de Sòria, sent reelegit en les eleccions de 1996, 2000 i 2004.
El 30 d'abril de 1999, el president del Govern, José María Aznar, el nomenà ministre d'Agricultura, Pesca i Ramaderia en substitució de Loyola de Palacio, i amb la nova victòria popular de 2000 passà a ocupar la cartera d'Administracions Públiques, càrrec del qual cessà el 10 de juliol de 2002.
El 13 de desembre de 2011 va ser escollit, amb el suport de 202 diputats dels seus 350 membres, president del Congrés dels Diputats, càrrec que va exercir durant la X legislatura. Va ser substituït pel polític basc Patxi López que va ser escollit el seu successor el 13 de gener de 2016.

## Enllaços externs

* (castellà) Informació de Jesús Posada al Portal del Partit Popular Arxivat 2007-09-28 a Wayback Machine.
# Marc Rubio Vives

Marc Rubio Vives (El Masnou, 22 de febrer de 1988) és un jugador de bàsquet català que juga en la posició de base. És el germà del també jugador de bàsquet Ricky Rubio.

## Carrera esportiva

Va debutar a l'ACB en edat júnior, en la temporada 2004-2005, concretament un 13 de juny de 2005 amb la samarreta del Joventut de Badalona. Va jugar un total de 5 partits amb 4 minuts de mitjana i 0,4 punts per partit. Després va desembarcar el 2006 a la LEB Plata per jugar amb el C.B. Prat procedent de l'equip júnior de la Penya. Allí va romandre tres temporades sent entrenat per un Josep Maria Raventós amb el que es retrobà al Bàsquet Lleida. Després va jugar a les ordres de Javier Juárez en la Fundació Adepal Alcázar, vivint la seva primera experiència fora de Catalunya i aconseguint l'ascens a l'Adecco Or, i després al Lleida, també a LEB Or. L'any 2012 se'n va anar a Minnesota per estar al costat del seu germà i va deixar el bàsquet. La temporada 2017-18 va reaparèixer a les pistes jugant a Lliga EBA amb el AE Boet Mataró.

## Referències

* ↑ «Marc Rubio: El hermano de Ricky también debutó con Aíto en el Joventut» (en castellà). Endesa Basket Lover, 26-02-2018 [Consulta: 10 juny 2018].

## Enllaços externs

* Marc Rubio Vives jugador a l'ACB
# Refugi de Mont-roses

El Refugi de Mont-roses és una obra de la Selva de Mar (Alt Empordà) inclosa a l'Inventari del Patrimoni Arquitectònic de Catalunya. Situat al nord-est del nucli urbà de la població de la Selva de Mar, a un quilòmetre escàs de distància. S'hi accedeix per la carretera que puja al coll de la Torre, des d'on s'agafa un trencall a mà esquerra que hi condueix.

## Descripció

Es tracta d'una edificació semi soterrada de planta circular, amb l'estructura bastida amb formigó i el camuflatge fet amb pedra de diverses mides lligada amb morter. L'estructura té la coberta plana amb un gran encaix circular per col·locar-hi el canó. Presenta una obertura estreta i apaïsada, més o menys espitllerada, per efectuar el tir i, a la part posterior, la porta rectangular d'accés a l'interior, la qual dona pas a unes escales que condueixen, a través d'un estret passadís, a l'interior de la cambra principal i d'una altra petita cambra de planta rectangular. L'estança principal és circular i s'observen perfectament les marques de l'encofrat utilitzat per bastir el formigó, amb alguns paraments pintats de blanc. També s'observa una fornícula quadrada encastada en un dels murs.

## Història

Aquesta fortificació pertany a l'extensa i àmplia xarxa de búnquers i nius de metralladora, bastits entre els anys 1940-45, que s'estén tot al llarg de les terres properes a la frontera i al litoral nord de l'Empordà. Aquesta va ser nomenada "línia P" o linea Peréz, encara que també és coneguda com a línia Gutiérrez", potser pel fet que el coronel d'enginyer Manuel Duelo Gutiérrez, va participar en una reunió relativa a la fortificació d'aquesta línia.
Realment el origen del nom, ve donat per la posició geogràfica de la línia en qüestió que abastava tota la part del Pirineus, d'aquí que s'anomenés P. Totes aquestes construccions foren bastides després d'acabar-se la Guerra Civil Espanyola del 1936-39 pels serveis de l'exèrcit del govern dictatorial, en resposta a una possible invasió procedent de França.

## Referències

* 1 2 3 4 «Refugi de Mont-roses». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Jack Lucien

Lucien Jack, conegut artísticament com a Jack Lucien (Kettering, Anglaterra, 19 de juliol de 1988) és un cantant i compositor anglès.

## Discografia
### Àlbums

* "New 80s Musik" (15/6/08)
* "EuroSceptic" (26/10/09)

### Singles

* "Gone Before It Happens" (5/7/04)
* "It's Unconditional" (4/9/06)
* "Rasputin" (promocional a 2008)
* "I'm Not Afraid" (19/01/09) [No 7 a Rusia. No 11 a Regne Unit)
* "State of Mind" (promocional a 2011)

## Enllaços externs

* Myspace
* Twitter
* Youtube
* Facebook